P6_TA(2006)0324
Sõnavabadus internetis
Euroopa Parlamendi resolutsioon sõnavabaduse kohta internetis
Euroopa Parlament,
—võttes arvesse oma varasemaid iga-aastaseid resolutsioone inimõiguste olukorra kohta maailmas;
—võttes arvesse oma varasemaid resolutsioone inimõiguste ja ajakirjandusvabaduse ning 2005. aasta det-
sembris Tuneesias peetud infoühiskonna tippkohtumise hindamise kohta;
—võttes arvesse inimõiguste ülddeklaratsiooni artiklit 19;
—võttes arvesse Euroopa inimõiguste konventsiooni artiklit 10;
—võttes arvesse ELi juhiseid inimõiguste dialoogi (2001) ja inimõiguste kaitsjate kohta (2004) ning nende
juhiste esimest hindamist Austria eesistumise ajal;
—võttes arvesse 12. detsembril 2003 infoühiskonna tippkohtumisel vastuvõetud põhimõtete
deklaratsiooni;
—võttes arvesse ÜRO mõtte- ja sõnavabaduse eriesindaja, Euroopa Julgeoleku- ja Koostööorganisatsiooni
(OSCE) ajakirjandusvabaduse esindaja ja Ameerika Riikide Organisatsiooni (OAS) sõnavabaduse eriesin-daja 21. detsembri 2005. aasta ühisdeklaratsiooni;
—võttes arvesse 2005. aasta detsembris nõukogu vastuvõetud ELi inimõiguste ja demokratiseerimise polii-
tikat kolmandates riikides;
—võttes arvesse Euroopa demokraatia ja inimõiguste algatust (EIDHR);
—võttes arvesse kodukorra artikli 115 lõiget 5,
A. arvestades, et inimõiguste ülddeklaratsiooni artiklis 19 märgitakse, et igaühel on õigus mõtte- ja sõnava-
badusele; see õigus tähendab vabadust avaldada arvamust ilma vahelesegamiseta ning riigipiiridest sõltu-
matult otsida, saada ja levitada teavet ja ideid igasuguste meediakanalite kaudu;
B. tundes heameelt 16.-18. novembri 2005. aasta Tunise tippkohtumise avalduse üle infoühiskonna esma-
tähtsuse kohta demokraatias ning inimõiguste ja põhivabaduste austamises; eelkõige sõna- ja mõttevaba-dust, samuti vabadust saada infot ja sellele juurde pääseda;
C. arvestades, et võitlus sõnavabaduse eest on tänapäeval suures osas siirdunud Internetti, sest Internetist on
saanud kogu maailmas poliitiliste dissidentide, demokraatia eest võitlejate, inimõiguste eest võitlejate jasõltumatute ajakirjanike eelistatud väljendusvahend;
D. arvestades, et juurdepääs Internetile võib tugevdada demokraatiat ja aidata kaasa riigi majanduslikule ja
sotsiaalsele arengule ning juurdepääsu piiramine ei ole kooskõlas sõnavabaduse õigusega;
E. arvestades, et piiranguid tuleks kasutada ainult juhul, kui Internetti kasutatakse ebaseaduslikuks tegevu-
seks, näiteks vihkamise, vägivalla ja rassismi õhutamiseks, totalitaarseks propagandaks ning laste juurde-
pääsuks pornograafiale või nende seksuaalseks kasutamiseks;
F. arvestades, et ühenduse Piirideta Ajakirjanikud järgi töötavad autoritaarsed režiimid ja valitsused Interneti
kontrollimiseks välja järjest kaugemale ulatuvaid meetodeid, peamiselt kasutades üha keerukamaid filter-tehnoloogiaid ja elektroonilise suhtluse jälgimist ning küberpolitseid;
G. arvestades, et inimõiguste organisatsioonide järgi on kinnipidamisasutustesse pandud suurel arvul küber-
dissidente, suurem osa neist Hiinas, kelle hulgas on Hiina blogija ja dokumentaalfilmide tegija Hao Wu,küberdissident Yang Zili, Hiina päevalehe Dangdai Shangbao ajakirjanik Shi Tao, Iraani blogija MotjabaSaminejad, Tunise jurist Mohammed Abbou, Vietnami arst Pham Hong Son ja Süüria võrguajakirjanik
Habib Saleh; arvestades, et kõige värskemad juhtumid on seotud Egiptuse blogijate Mohamed Sharkawy
ja Karim Lel-shaeriga;13.12.2006 C 303 E/879 Euroopa Liidu Teataja
Neljapäev, 6. juuli 2006ET
H. arvestades, et viimase ühenduse Piirideta Ajakirjanikud aruande kohaselt võib paljusid riike pidada
onlain-sõnavabaduse vaenlasteks, mille hulka kuuluvad Hiina, Valgevene, Birma, Kuuba, Iraan, Liibüa,
Maldiivid, Nepaal, Põhja-Korea, Usbekistan, Saudi Araabia, Süüria, Tuneesia, Turkmeenia ja Vietnam;
I. arvestades, et äriühingud, mille asukoht on demokraatlikes riikides, annavad osaliselt nendele riikidele
veebi tsenseerimise ja elektroonilise suhtlemise kontrollimise vahendeid;
J. arvestades, et Hiina valitsus on edukalt veennud selliseid äriühinguid nagu Yahoo, Google ja Microsoft
oma teenuseid Hiina internetiturul tsenseerima; märgib samuti, et muud valitsused on nõudnud tsensee-rimisvahendeid teistelt äriühingutelt;
K. arvestades, et valitsused on võrgu tsenseerimiseks kasutanud selliste Lääne ettevõtete nagu CISCO
Systems, Telecom Italia, France Telecomi tütarettevõte Wanadoo, tehnikat ja tehnoloogiaid, et takistadasõnavabadust;
L. arvestades, et USA seadusandjad esitasid 2006. aasta veebruaris Global On-line Freedom Act eelnõu,
mille eesmärk on internetifirmade tegevuse reguleerimine represseerivates riikides;
M. arvestades, et EL peaks näitama, et ta on võtnud Interneti kasutajate õigused oma südameasjaks ja on
valmis tegutsema sõnavabaduse edendamiseks võrgus,
1. kinnitab veel kord, et sõnavabadus on kõikide ELi riikide ühine põhiväärtus ja nad peavad võtma
konkreetseid meetmeid selle kaitsmiseks;
2. palub sellega seoses nõukogul ja ELi liikmesriikidel jõuda kokkuleppele ühise avalduse osas, milles kinni-
tatakse kohustust kaitsta Interneti kasutajate õigusi ja edendada kogu maailmas sõnavabadust Internetis;
3. kordab kohustust järgida Tunise tippkohtumisel taas korratud põhimõtteid, näiteks:—infoühiskonna rajamine inimõigustele ja põhivabadustele;
—võitlemine digitaalse veelahkmega ja ressursside otsimine arengut edendavate tegevuskavade jaoks;
—Interneti haldamise korra arendamine, mis on tasakaalustatum, pluralistlikum ja kaasatud riike paremini
esindav, et lahendada uusi tehnoloogilisi ülesandeid (rämpspost, andmekaitse jne);
4. mõistab sügavalt hukka valitsuste kehtestatud ja sõnavabaduse tagamisega vastuolus olevad Interneti sisu
piirangud, olenemata sellest, kas neid rakendatakse info levitamise või vastuvõtmise suhtes; mõistab sügavalthukka Internetis arvamust avaldavate ajakirjanike ja teiste isikute tagakiusamise ja vangistuse; palub sellegaseoses nõukogul ja komisjonil võtta kõik vajalikud meetmed asjaomaste riikide asutuste suhtes, et viivitama-
tult vabastada kinnipeetud Interneti kasutajad;
5. palub komisjonil ja nõukogul koostada vabatahtlik käitumisjuhend, mis piiraks äriühingute tegevust
repressiivriikides;
6. palub komisjonil ja nõukogul säilitada ELi kohalolek ja aktiivne osalemine ning esitada ühised seisu-
kohad eelkõige ÜRO majandus- ja sotsiaalnõukogu (ECOSOC), Rahvusvahelise Telekommunikatsiooni Liidu(ITU), UNESCO ja ÜRO Arenguprogrammiga (UNDP);
7. palub nõukogul ja komisjonil kolmandate riikide abiprogrammide käsitlemisel võtta arvesse nende
riikide kodanike vajadust piiramatule pääsule Internetti;
8. tunneb heameelt ühenduse Piirideta Ajakirjanikud algatusel esitatud ühise investorite avalduse üle, mis
käsitleb sõnavabadust ja Internetti; rõhutab, et ettevõtted, mis osutavad Internetiotsingu, jututubade, kirjasta-mise või muid teenuseid, peavad vastutama selle eest, et kasutajate õigused on tagatud;
9. teeb presidendile ülesandeks edastada käesolev resolutsioon nõukogule, komisjonile ning liikmesriikide
valitsustele ja parlamentidele.13.12.2006 C 303 E/880 Euroopa Liidu Teataja
Neljapäev, 6. juuli 2006ET